**Voksen menighetsråd**

**MØTEBOK**

|  |  |
| --- | --- |
| Råd: Voksen menighetsråd | |
| Møtested: Voksen kirke | |
| Møtedato: 20.09.18 | Fra kl. 19 |

|  |  |
| --- | --- |
| **Tilstede på møtet** | |
| **Medlemmer** | Tilstede:  Ellen Høeg Bjerke  Randi Marie Selmer  Bjørn Erik Mathiesen  Forfall:  Anne Pettersen, sokneprest Line Kloster (permisjon) Ellen Kathrine Sveen Hauk Bjerke Ole Sandvik (fast vara) |
| **Varamedlemmer** | Tilstede: Elisabeth Hurwitz Botner  Forfall:  Karen Therese Sulheim Haugstvedt  Johannes Søfteland  Wenche Wangen |
| **Andre** |  |

**Sak 52/18 Godkjenning av møtebok fra menighetsrådsmøtene 30.08.18.  
 Vedtak:** Møteboken fra 30.08.18 er godkjent  
  
**Sak 53/18 Orienteringer fra stab og utvalg** -Elisabeth er frivillig medarbeider på kontoret noen timer i uken.   
 Det er god stemning i staben tross en meget krevende situasjon. Oversikt over utleie og leieavtaler er et problem . Det skyldes blant annet at Kardinal er et dårlig system. Det er viktig å avklare når det blir oppussing i underetasjen da mange inngår leieavtale i god tid.   
 -Bjørn Erik orienterte om møte med representanter fra menighetsrådene i Vestre Aker posti der man diskuterte hvem man ville anbefale som ny prost i Vestre Aker. Det var et interessant møte og full enighet om å anbefale Ingerborg Sommer .

**Sak 54/18 Menighetsbladets fremtid** En komite skal på plass. Bjørn Gjefsen har sagt seg villig til å bli ny redaktør. Vi ønsker en komite med bredde med tanke på alder, kjønn, kontakter og ideer. Hvem er kontaktet og er det flere vi kan spørre?  
**Vedtak:** Oppfølging: Flere navn ble nevnt og følges opp. Satser på å ha en komite på plass i løpet av høsten. MR foreslår møte med komiteen på nyåret.

**Sak 55/18 Aksjon for givertjenesten**

Skal vi ha en ny aksjon? Hvordan skal aksjonen evt. gjennomføres?

**Vedtak:** Vi satser på informasjon på ulike typer gudstjenester for å nå bredden i menigheten. Nå er det enkelt å registrert seg som giver på nettet. Så tar vi en større aksjon til våren.

**Sak 56/18 Høring for kirkebruksplanen for Oslo 2018**

I lenken finner dere følgebrev, høringsdokument og svarskjema.

Les igjennom dokumentene som forberedelse til diskusjon.

<https://kirken.no/nb-NO/fellesrad/kirkeneioslo/Kontakt/kirkebruksplan2/horingsdokument/>

**Vedtak** Dette er viktig. Det angår kirken i Oslo selv om det i denne omgang ikke direkte berører oss. Saken utsettes til neste møte med oppfordring om at alle setter seg inn i saken og tenker på hvordan de vil fylle ut svarskjemaet.

**Sak 57/18 Voksenmessen 10.11.2018  
 Randi orienterte.** Voksenmessekomiteen er i gang under ledelse av Gro Mikkelsen. Komiteen oppfordrer til spleis på elsykkel som skal loddes ut, og bidrag til andre gevinster på messa. De som spleiser, kan sende VIPPS til 18756 Voksen kirke eller bruke bankkonto 7087.05.02719. HUSK å skrive navn og at det er spleiselag til sykkel. Det er foreslått at MiniVox og SoulKids synger ved konserten i kirken kl 12.  **Alle oppfordres til å bidra på Voksenmessen.**

**Sak 58/18 Hjertestarter**

Den er vedlikeholdsfri. Batteri varer i minimum 4 år.

**Vedtak :**  MR går til innkjøp av hjertestarter.

**Sak 59/18 Eventult.  
Det var 3 saker:**

* **Vdr. ny offentlighetslov(GDPR**): Vi har ikke innhentet samtykker fra alle døpte/konfirmerte/døde(pårørende) til trykking i menighetsblad. Siden det ikke er elektronisk skal det være greit å gjøre det allikevel. De kirkelige handlingene er offentlige. (stort sett) Men noen menighetsblad velger en defensiv holdning og legger ned spalten. Fint om MR har snakket om det, slik at vi har tenkt før vi evt får noen klager. Lovverk og retningslinjer er ikke tydelige på dette.

**Vedtak:** Dette er en sak som ikke bør overlates til hvert enkelt menighetsråd. Det bør komme felles retningslinjer for dette. Mange vil synes det er synd om spalten legges ned. MR ønsker å fortsette samme praksis inntil vi får felles retningslinjer. Vi vil skrive til Fellesrådet for å etterspørre dette

* **Grønn menighet  
  Marianne Følling i Grønn gruppe har sendt oss flg:**«Kirkerådet har inngått avtale med Stiftelsen Miljøfyrtårn slik at vi får bruke deres miljøportal til Grønne Menigheter. Og Kirkerådet tar alle kostnadene!

Denne portalen vil gi dere som Grønn Menighet (GM) oversikt over hvilke tiltak dere har valgt ut, og vise hvordan arbeidet utvikler seg over tid. Dere vil også kunne se hvordan deres innsats er sammenliknet med gjennomsnittet for GM.

Portalen vil også gi oppdatert informasjon og statistikk til bispedømmeråd, Kirkerådet og Kirkemøtet, om hva GM faktisk gjør. Det er viktig for den videre satsingen på Grønn Kirke. «  
   
 Marianne har opprettet en bruker i Miljøfyrtårn-portalen, og begynt å legge inn info om Voksen menighet. Har også lagt inn det hun har av opplysninger om tiltakene vi hittil har gjort som grønn menighet.

**Vedtak**  Menighetsrådet vil sende en hjertelig takk til Grønn gruppe for engasjementet og det flotte arbeidet dere gjør. Menighetsrådet støtter full ut at dere registrerer Voksen menighet i databasen. Tusen takk!

* **Ulovlig parkering på Fellesrådets eiendeom til sjenanse for naboene**MR ble gjort kjent med ulovlig parkering ved kirken om natten. De overnattende har gjort fra seg på tomten til naboene. Naboene ønsker at kirken ordner opp siden parkeringen er på kirkens grunn.

**Vedtak:** Mnighetsrådet sørger for at det sendes en henvendelse til politiet med kopi til Fellesrådet.